**КОМИ РЕСПУБЛИКАСА ВЕСЬКӦДЛАН КОТЫРЛӦН**

ШУӦМ

**«Сиктӧс социальнöя сӧвмӧдӧм йылысь (2012-2013 вояс)»**

**республикаса дыр кадся торъя мога уджтас йылысь» Коми Республикаса Веськӧдлан котырлӧн 2011 во кӧч тӧлысь 30 лунся**

 **436 №-а шуӧмӧ вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны «Сиктӧс социальнöя сӧвмӧдӧм йылысь (2012-2013 вояс)» республикаса дыр кадся торъя мога уджтас йылысь» Коми Республикаса Веськӧдлан котырлӧн 2011 во кӧч тӧлысь 30 лунся 436 №-а шуӧмӧ вежсьӧмъяс содтӧд серти.
2. Тайӧ шуӧмыс вынсялӧ сійӧс официальнӧя йӧзӧдӧмсянь дас лун бӧрын.

Коми Республикаса Юралысь В. Гайзер

Сыктывкар

2012 вося косму тӧлысь 10 лун

135 №

Коми Республикаса Веськӧдлан котырлӧн

2012 во косму тӧлысь 10 лунся

 135 №-а шуӧм дорӧ

СОДТӦД

«Сиктӧс социальнöя сӧвмӧдӧм йылысь (2012-2013 вояс)»

республикаса дыр кадся торъя мога уджтас йылысь» Коми Республикаса Веськӧдлан котырлӧн 2011 во кӧч тӧлысь 30 лунся

436 №-а шуӧмӧ пыртан

**ВЕЖСЬӦМЪЯС**

«Сиктӧс социальнöя сӧвмӧдӧм йылысь (2012-2013 вояс)» республикаса дыр кадся торъя мога уджтас йылысь» Коми Республикаса Веськӧдлан котырлӧн 2011 во кӧч тӧлысь 30 лунся 436 №-а шуӧмын (водзӧ - шуӧм):

1. «Сиктӧс социальнöя сӧвмӧдӧм йылысь (2012-2013 вояс)» республикаса дыр кадся торъя мога уджтасын, мый вынсьӧдӧма шуӧмӧн (содтӧд), (водзӧ - Уджтас):

«Уджтас мероприятиеяслӧн система» IV юкӧдлӧн 1 таблицаын:

а) 6 позицияса 4 да 5 графаясын «20 000» да «10 000» лыдпасъяс вежны лӧсялӧмӧн «24 180» да «14 180» лыдпасъясӧн;

б) 7 позицияса 4 да 5 графаясын «23 675» да «11 925» лыдпасъяс вежны лӧсялӧмӧн «24 965» да «13 215» лыдпасъясӧн;

в) 8 позицияса 4 да 5 графаясын «10 000» да «10 000» лыдпасъяс вежны лӧсялӧмӧн «4 530» да «4 530» лыдпасъясӧн;

2) 2012 воын сиктын олысь гражданалы, сы лыдын том семьяяслы да том специалистъяслы, торъя олан керка стрӧитӧм помалӧм вылӧ 50 прӧчентысь оз этшаджык сылӧн дасьлун дырйи социальнӧй мынтысьӧмъяс сетан пӧрадокын (Уджтас дорӧ 3 содтӧд) (водзӧ - Пӧрадок):

а) 7 пунктса мӧд абзацын «олан жыр площадь» кывъяс дорӧ содтыны «арталӧм серти» кывъяс;

б) 11 пункт гижны тадзи:

«11. Меставывса асвеськӧдлан органъяс гражданалӧн шыӧдчӧмъяс да документъяс воан лунӧ:

1. пасйӧны шыӧдчӧмъяссӧ журналын шыӧдчӧмъяс да документъяс воан кадпас да кад индӧмӧн;
2. сетӧны гражданалы расписка шыӧдчӧмъяс да документъяс воан кадпас да кад индӧмӧн.»;

в) 14 пункт гижны тадзи:

«14. Меставывса асвеськӧдлан органъяс гражданалысь шыӧдчӧмъяс да документъяс видлалан кывкӧртӧдъяс подув вылын тайӧ Пӧрадоклӧн 13 пунктын индӧм корӧмъяс вылӧ бӧръя вочакыв босьтан кадпассянь 3 уджалан лун чӧжӧн примитӧны решениеяс сиктын олысь гражданалӧн, сы лыдын том семьяяслӧн да том специалистъяслӧн, кодъяс кӧсйӧны шедӧдны торъя олан керка стрӧитӧм помалӧм вылӧ 50 прӧчентысь оз этшаджык сылӧн дасьлун дырйи социальнӧй мынтысьӧм, «Сиктӧс социальнöя сӧвмӧдӧм йылысь (2012-2013 вояс)» республикаса дыр кадся торъя мога уджтас олӧмӧ пӧртӧм серти, лыддьӧгӧ, мый лӧсьӧдӧма тайӧ Пӧрадок дорӧ 2 содтӧдын индӧм форма серти, (водзӧ – гражданалӧн лыддьӧг) пыртӧм либӧ пыртӧмын ӧткажитӧм йылысь да индӧм решениеяс примитӧмсянь 5 уджалан лун чӧжӧн гижӧмӧн юӧртӧ гражданалы на серти примитӧм решениеяс йылысь (примитӧма кӧ гражданаӧс гражданалӧн лыддьӧгӧ пыртӧмын ӧткажитӧм йылысь решение – ӧткажитан помкаяс индӧмӧн).»;

г) 15 пунктын:

медводдза абзац гижны тадзи:

«15. Меставывса асвеськӧдлан органъяс примитӧны гражданалӧн лыддьӧгӧ гражданаӧс пыртӧмын ӧткажитӧм йылысь решениеяс татшӧм случайясын:»;

квайтӧд да сизимӧд абзацъяс гижны тадзи:

«Граждана, кодъяс серти меставывса асвеськӧдлан органъясӧн вӧлі примитӧма гражданалӧн лыддьӧгӧ гражданаӧс пыртӧмын ӧткажитӧм йылысь решениеяс тайӧ пунктлӧн 2 подпунктӧн урчитӧм помка подув вылын, вермӧны мӧдысь шыӧдчыны меставывса асвеськӧдлан органъясӧ шыӧдчӧмӧн да документъясын тырмытӧмторъяс бырӧдӧм бӧрын, кутшӧмъяс лоисны гражданалӧн лыддьӧгӧ пыртӧмын ӧткажитан помкаӧн тайӧ Пӧрадокӧн урчитӧм пӧрадок серти.

Меставывса асвеськӧдлан органъяс гражданалӧн лыддьӧгӧ пыртӧм йылысь наӧн примитӧм решениеяс подув вылын быд тӧлысь, тайӧ тӧлысся 30 лунӧдз да 2012 во вӧльгым тӧлысь 30 лунысь оз сёрджык, лӧсьӧдӧны лыддьӧгъяс тайӧ Пӧрадок дорӧ 2 содтӧдын индӧм форма серти да ыстӧны найӧс шыӧдчӧмъяс да документъяс содтӧмӧн, сы лыдын тайӧ Пӧрадоклӧн 12 да 13 пунктъясӧн урчитӧм, Коми Республикаса видз-му овмöс да сёян-юан министерствоӧ (водзӧ - Министерство). Индӧм лыддьӧгъяссӧ лӧсьӧдӧны шыӧдчӧмъяслӧн да документъяслӧн сьӧрсьӧн-бӧрсьӧн воӧм серти.»;

д) 17-19 пунктъяс гижны тадзи:

«17. Меставывса асвеськӧдлан органъясӧн сетӧм гражданалӧн лыддьӧгъяссӧ, шыӧдчӧмъяссӧ да документъяссӧ бергӧдан помкаясӧн лоӧны тайӧ Пӧрадоклӧн 15 пунктса 2 подпункт серти вӧчӧм торкӧмъяс меставывса асвеськӧдлан органъясӧн гражданалӧн лыддьӧгъяссӧ лӧсьӧдӧм дырйи.

Меставывса асвеськӧдлан органъяс Министерствоӧн бергӧдӧм гражданалӧн лыддьӧгъяссӧ, шыӧдчӧмъяссӧ да документъяссӧ босьтӧм бӧрын бырӧдӧны вӧчӧм тырмытӧмторъяссӧ да мӧдысь ыстӧны найӧс Министерствоӧ.

Министерство мӧдысь видлалӧ сетӧм документъяссӧ Пӧрадоклӧн 16 пунктӧн урчитӧм пӧрадок серти.

18. Медводз ӧтув лыддьӧгӧ пыртӧны гражданаӧс, кодъясӧс босьтӧма учётӧ олан условиеяс бурмӧдӧм вылӧ 2005 вося рака тӧлысь 1 лунӧдз, сьӧрсьӧн-бӧрсьӧн тайӧ учётӧ босьтӧм серти. Гражданаӧс, кодъясӧс босьтӧма учётӧ ӧти и сійӧ жӧ лунӧ, пыртӧны ӧтув лыддьӧгӧ сьӧрсьӧн-бӧрсьӧн шыӧдчӧм да документъяс воан кадпас да кад серти.

19. Ӧтув лыддьӧгсӧ лӧсьӧдӧ Министерство (тайӧ Пӧрадоклӧн 18 пунктса положениеяс серти) «2013 воӧдз сиктлӧн социальнӧя сӧвмӧм» федеральнӧй торъя мога уджтасса участникъясӧн гражданаӧс шуан кадпас серти. Гражданаӧс, кодъясӧс шуӧма тайӧ пунктын индӧм уджтасса участникъясӧн ӧти и сійӧ жӧ лунӧ, пыртӧны ӧтув лыддьӧгӧ сьӧрсьӧн-бӧрсьӧн шыӧдчӧм да документъяс воан кадпас да кад серти.»;

е) 27 пунктын «2011» лыдпас вежны «2012» лыдпасӧн;

1. «Сиктӧс социальнöя сӧвмӧдӧм йылысь (2012-2013 вояс)» республикаса дыр кадся торъя мога уджтас олӧмӧ пӧртӧм серти торъя олан керка стрӧитӧм помалӧм вылӧ 50 прӧчентысь оз этшаджык сылӧн дасьлун дырйи социальнӧй мынтысьӧм шедӧдӧм вылӧ шыӧдчӧмын (Пӧрадок дорӧ 1 содтӧд) (водзӧ - шыӧдчӧм):

шыӧдчӧм дорӧ содтан документъяслӧн лыддьӧгса 4 пунктын «оланпастэчасӧн урчитӧм пӧрадок серти эскӧдӧм кӧсйысьӧм копиялӧн оригинал» кывъяс вежны «кӧсйысьӧм копия»;

1. сиктын олысь гражданалӧн, сы лыдын том семьяяслӧн да том специалистъяслӧн, лыддьӧгын, кодъяс кӧсйӧны шедӧдны торъя олан керка стрӧитӧм помалӧм вылӧ 50 прӧчентысь оз этшаджык сылӧн дасьлун дырйи социальнӧй мынтысьӧмъяс «Сиктӧс социальнöя сӧвмӧдӧм йылысь (2012-2013 вояс)» республикаса дыр кадся торъя мога уджтас олӧмӧ пӧртӧм серти (Пӧрадок дорӧ 2 содтӧд):

таблицалӧн 14 графа ним гижны тадзи:

«Сиктӧс социальнöя сӧвмӧдӧм йылысь (2012-2013 вояс)» республикаса дыр кадся торъя мога уджтас олӧмӧ пӧртӧм серти сиктын олысь гражданалӧн, сы лыдын том семьяяслӧн да том специалистъяслӧн, кодъяс кӧсйӧны шедӧдны торъя олан керка стрӧитӧм помалӧм вылӧ 50 прӧчентысь оз этшаджык сылӧн дасьлун дырйи социальнӧй мынтысьӧмъяс, лыддьӧгӧ гражданаӧс пыртӧм йылысь решениелӧн номер да кадпас (быд тӧлысь, тайӧ тӧлысся 30 лунӧдз да 2012 во вӧльгым тӧлысь 30 лунысь оз сёрджык) социальнӧй мынтысьӧмъяс шедӧдӧм вылӧ гражданинлӧн шыӧдчӧм да документъяс воан кадпас да кад индӧмӧн».

Вуджӧдіс Хазова Е. В. – 6 218 пас